ซูเปอร์แมน (ภาพยนตร์)

| ซูเปอร์แมน |
| --- | --- |
กำกับ: ริชาร์ด ดอนเนอร์
บทภาพยนตร์:   มาริโอ พูโซ  เดวิด นิวแมน  เลสลี นิวแมน  รอเบิร์ต เบนตัน 
เนื้อเรื่อง: มาริโอ พูโซ
สร้างจาก: ซูเปอร์แมน โดย เจอร์รี ซีเกิล โจ ชูสเตอร์
อำนวยการสร้าง: ปิแอร์ สะแปงเลอร์
นักแสดงนำ:   มาร์ลอน แบรนโด  จีน แฮกแมน  คริสโตเฟอร์ รีฟ  เนด เบตตี  แจกกี คูเปอร์  เกลนน์ ฟอร์ด  เทรเวอร์ ฮาเวิร์ด  มาร์กอต คิดเดอร์  วาเลอรี เปอร์ริน  มาเรีย เชล  เทอเรนซ์ สแตมพ์  ฟิลลิส แทกซ์เตอร์  ซูซานนาห์ ยอร์ก 
กำกับภาพ: เจฟฟรีย์ อันส์เวิร์ท
ตัดต่อ:   สจวร์ต แบร์ด  ไมเคิล เอลลิส 
ดนตรีประกอบ: จอห์น วิลเลียมส์
บริษัทผู้สร้าง:   ดัฟมีดจำกัด  อินเทอร์เนชันแนลฟิล์มโปรดักชัน  
ผู้จัดจำหน่าย:   วอร์เนอร์บราเธอส์ (สหรัฐ)  โคลัมเบีย-อีเอ็มไอ-วอร์เนอร์ ดิสทริบิวเตอร์ส (สหราชอาณาจักร) 
วันฉาย:   10 ธันวาคม ค.ศ. 1978 (1978-12-10) (ศูนย์เคนเนดี)  14 ธันวาคม ค.ศ. 1978 (1978-12-14) (สหราชอาณาจักร)  15 ธันวาคม ค.ศ. 1978 (1978-12-15) (สหรัฐ) 
ความยาว: 143 นาที
ประเทศ:   สหราชอาณาจักร  สวิตเซอร์แลนด์  ปานามา  สหรัฐ 
ภาษา: อังกฤษ
ทุนสร้าง: 55 ล้านดอลลาร์สหรัฐ
ทำเงิน: 300.5 ล้านดอลลาร์สหรัฐ
ซูเปอร์แมน (อังกฤษ: Superman) เป็นภาพยนตร์แนวซูเปอร์ฮีโร ฉายเมื่อ ค.ศ. 1978 กำกับโดย ริชาร์ด ดอนเนอร์ เขียนบทโดย มาริโอ พูโซ, เดวิด นิวแมน, เลสลี นิวแมนและรอเบิร์ต เบนตัน จากเนื้อเรื่องโดยพูโซ สร้างจากตัวละครชื่อเดียวกันของดีซีคอมิกส์ เป็นภาพยนตร์เรื่องแรกใน ภาพยนตร์ชุด ซูเปอร์แมน ภาพยนตร์ประกอบด้วยนักแสดงนำจำนวนมาก ได้แก่ มาร์ลอน แบรนโด, จีน แฮกแมน, คริสโตเฟอร์ รีฟ, เจฟฟ์ อีสต์, มาร์กอต คิดเดอร์, เกลนน์ ฟอร์ด, ฟิลลิส แทกซ์เตอร์, แจกกี คูเปอร์, เทรเวอร์ ฮาเวิร์ด, มาร์ก แม็กคัวร์, เทอเรนซ์ สแตมพ์, วาเลอรี เปอร์ริน, เนด เบตตี, แจ็ก โอฮัลโลแรน, มาเรีย เชลและซาราห์ ดักลาส ภาพยนตร์เล่าเรื่องราวต้นกำเนิดของซูเปอร์แมน (รีฟ) ตั้งแต่ตอนที่เขายังเป็นทารก ชื่อว่า คาล-เอลแห่งคริปทอน, บุตรของจอร์-เอล (แบรนโด) และช่วงวัยเด็กของเขาในเมืองชนบทที่ชื่อว่า สมอลล์วิลล์ ต่อมาในวัยหนุ่มเขาปลอมตัวเป็นนักข่าว คลาร์ก เคนต์ ทำงานในเมืองเมทรอโปลิส โดยเขามีนิสัยที่อ่อนโยนและพัฒนาความสัมพันธ์โรแมนติกกับ โลอิส เลน (คิดเดอร์) ขณะเดียวกันเขาก็ต่อสู้กับ เล็กซ์ ลูเธอร์ (แฮกแมน) ผู้ชั่วร้าย
ในช่วงระหว่างการพัฒนา มีผู้กำกับหลายคนและผู้เขียนบทหลายคน (มาริโอ พูโซ, เดวิดกับเลสลี นิวแมนและรอเบิร์ต เบนตัน) มีส่วนเกี่ยวข้องกับโครงการนี้ ผู้กำกับ กาย แฮมิลตัน ได้รับการว่าจ้างให้กำกับภาพยนตร์ ก่อนที่ ริชาร์ด ดอนเนอร์ จะแทนที่เขาในเวลาต่อมา ทอม เมนกิววิกซ์ เข้ามาช่วยเขียนบทภาพยนตร์ใหม่ โดยเขามีชื่อในเครดิตเป็น "ที่ปรึกษาด้านความคิดสร้างสรรค์" การถ่ายทำภาพยนตร์นั้นมีการตัดสินใจให้ถ่ายทำพร้อมกันทั้ง ซูเปอร์แมน และ ซูเปอร์แมน 2 (1980) การถ่ายเริ่มต้นในเดือนมีนาคม ค.ศ. 1977 และสิ้นสุดในเดือนตุลาคม ค.ศ. 1978 ความตึงเครียดเกิดขึ้นระหว่างดอนเนอร์และเหล่าผู้อำนวยการสร้าง ทำให้มีการตัดสินใจให้ยุติการถ่ายทำภาคต่อ ซึ่งได้ถ่ายทำเสร็จไปแล้วร้อยละ 75 และส่วนภาพยนตร์เรื่องแรกถ่ายทำเสร็จสมบูรณ์
ซูเปอร์แมน เป็นภาพยนตร์ที่แพงที่สุดในขณะนั้น ด้วยทุนสร้าง 55 ล้านดอลลาร์สหรัฐ ภาพยนตร์ฉายในเดือนธันวาคม ค.ศ. 1978 ประสบความสำเร็จทั้งในด้านการเงินและคำวิจารณ์ ภาพยนตร์ทำเงินในบ็อกซ์ออฟฟิศ 300 ล้านดอลลาร์สหรัฐ ทั่วโลก กลายเป็นภาพยนตร์ที่ทำเงินสูงสุดอันดับที่สองของปี ภาพยนตร์ได้คำชมในเรื่องการแสดงของรีฟ, ดนตรีประกอบโดย จอห์น วิลเลียมส์ และได้เสนอชื่อเข้าชิง รางวัลออสการ์ สามสาขา ได้แก่ ลำดับภาพยอดเยี่ยม, เพลงยอดเยี่ยม (ดนตรีประกอบดั้งเดิม) และ เสียงยอดเยี่ยม และยังได้รับ รางวัลความสำเร็จเกียรติยศ สำหรับ เทคนิคพิเศษยอดเยี่ยม การใช้เทคนิคพิเศษแบบใหม่และการเล่าเรื่องแบบนิยายวิทยาศาสตร์/แฟนตาซี ทำให้มรดกของภาพยนตร์เรื่องนี้แสดงให้เห็นถึงความนิยมในกระแสหลักของแฟรนไชส์ภาพยนตร์ซูเปอร์ฮีโรของฮอลลีวูด ซูเปอร์แมน ถูกเลือกให้เก็บรักษาโดย หอทะเบียนภาพยนตร์แห่งชาติของหอสมุดรัฐสภา ในปี ค.ศ. 2017